# Présailles

Presalhas (fòrma supausada)(Présailles en francés) z-es una comuna occitana, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Présailles ? :
| | Lo Monestier de Gaselha ? | |
| Alairac | | Fraissenet de la Cucha |
| Saletas | Issarlés (Ardecha) | |

## Toponimia

Las fòrmas ancianas son Ecclesia S. Mariae de Pratalias, en latin, en 1119, Eccl. S. Mariae de Prastasias, latinizacion de 1179, Parochia B. Mariae de Prazalis, en latin, en 1288, Capellanus B. Mariae de Prazalhis, en latin, en 1298, Parochia de Prahalias, en 1309, Presallies, en 1534. Lo nom, alh plurau, ven delh latin prata, plural de pratum, « prat », e delh sufixe -alia, o de sos eiretèirs. Las fòrmas de 1179, de 1288 e de 1298 representan l'estat intermediari de *Prazalhas, après un pus ancian supausat *Pradalhas, identic a la nòrma generala en occitan, puèi l'amudiment vivaroaupenc de -z- intervocalic menèt a *Praalhas (1309), fòrma instabla en iatus davant, benlèu, un *Pralhas que chaudriá verificar sus lo terren (mas la resolucion de l'iatus pòt donar de solucions pus complèxas). La fòrma de 1534 es probablament corrompuda per lo francés pré, « prat ».
* Vachères (en francés). Lo sens es « luòc ont elèvan de vachas » o simplament « estable de vachas », delh latin vacca e sufixe -aria, mas l'epòca de fixacion delh nom es probablament occitana puslèu que latina.
* Mézeyrac (en francés). Coma per lo vialatge de la comuna d'Issanlas, los noms que revèrtan Mézeyrac pòdon venir siá delh nom latin d'òme Macerius (Amaricius segon los Féniés, doncas amb metatèsi) amb lo sufixe -acum [latinizacion del sufixe gallés -ācon] o d'un autre nom latin, Miser amb lo sufixe [analogic] -iacum$^,$; lo segond explicariá la prumièra sillaba. Mézeyrac èra doncas probablament una anciana granda propietat antica qu'aviá per mèstre Macerius o Miser. La grafia es Meseirac, quanhe que siá l'etime, se la fòrma francesa correspond a la prononciacion. Mas benlèu qu'un delhs Meseiracs es un transferiment de l'autre.

## Istòria

Al sègle XVIII, Présailles èra de la província de Velai, de la subdelegacion e seneschauciá delh Puèi, la diocèsi delh Puèi e l'archipreirat de Solanhac. La glèisa èra sos lo vocable de la Nativitat de Nòstra Dama e la cura a la presentacion delh prior de Goudet.

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| març 2008 | 2020 | Jean-Jacques Peiro | divèrs esquèrra | retirat de chap d'establiment de Las Pòstas |
| març 2001 | 2008 | Gilbert Faure | divèrs esquèrra | |
| | 2001 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton delh Monastier de Gaselha; es avòra delh canton delh Mesenc.

## Demografia

modificar « persona »  v · d · m 
Evolucion demografica Populacion comunala actuala (2013): 144, totala: 149 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 606 | 710 | 684 | 631 | 683 | 965 | 972 | 1 042 | 1 050 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 038 | 1 030 | 1 054 | 1 112 | 1 132 | 1 146 | 1 126 | 1 083 | 1 104 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 007 | 1 043 | 1 023 | 1 019 | 987 | 826 | 734 | 687 | 573 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 551 | 457 | 385 | 312 | 230 | 161 | 158 | 157 | 157 161 |
| 2009 | 2010 |
| 157 161 | 152 158 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Présailles».
* ↑ https://gallica.bnf.fr/ark:/12148/bpt6k392965/f272.image Dictionnaire Topographique... de la Haute-Loire, p. 223
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 546
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 692
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 377
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 426
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 187
* ↑ https://gallica.bnf.fr/ark:/12148/bpt6k392965/f272.image Dictionnaire Topographique... de la Haute-Loire, p. 223
* Portal de Velai
* Portal de Lengadòc